Lav et referat af nedenstående tekst:

Tekst:
Om det handlede om den nye regering hen over midten eller et sundhedsvæsen i knæ, så sad Mette Frederiksen (S) klar til at svare fra den varme stol til TV2 Nords seermøde i Aalborg fredag eftermiddag. Netop sundhedsvæsnet blev statsministeren spurgt ind til af en af de nordjyder, der var mødt op i Aalborg fredag eftermiddag. Jesper Krarup arbejder til daglig i det danske sundhedsvæsen, og han havde en klar opfattelse af, at sundhedsvæsnet står overfor mange mangler i øjeblikket, og at det lige nu fungerer, efter hans opfattelse, dårligere, end det gjorde en gang. Så han havde det simple spørgsmål til statsministeren – hvad er der gået galt? - Jeg kan huske den gang min onkel fik en kræftdiagnose og det var lige med, at han døde af det – sådan er det ikke i dag, svarede Statsminister Mette Frederiksen, mens hun videre forklarede, at rigtig mange overlever en kræftdiagnose i dag, og det, mener hun, er en succeshistorie. "En kæmpe succes" Selvom statsministeren er af den klare opfattelse, at specielt på kræftområdet er det danske sundhedsvæsen blevet bedre, så erkendte hun også, at ikke alt fungerer optimalt i dag. - Der er også nogle forskellige ting, som ikke fungerer i dag. En af vores udfordringer i dag er, at der nogle steder i sundhedsvæsnet bliver løbet stærkt, og vi mangler medarbejdere – det er en af de helt store udfordringer, sagde Mette Frederiksen inden hun senere uddybede: - Vi skal passe på med at tænke, at alt er blevet dårligere, for det godt nok ikke. På mange måder er det danske sundhedsvæsen en kæmpe succes, sagde statsministeren. Erkender udfordringer Den sidste kommentar fik Jesper Krarup til at stille et opfølgende spørgsmål, for han mente bestemt, at strejker blandt sygeplejersker ikke entydigt peger på, at det danske sundhedsvæsen er en succes. - Men det kan jo selvfølgelig være dem, der tager fejl, lød det fra Jesper Krarup, inden statsministeren igen fik ordet: - Jeg sagde ikke, at de tager fejl. Jeg sagde, at en af de udfordringer, der er i dag, er, at der mangler kollegaer, og hvis der mangler kollegaer, så løber man for stærkt, men hvis man ser på det med patienternes briller, så er det, at mange flere overlever en kræftsygdom en ubetinget succes – en ubetinget succes, svarede Mette Frederiksen. Du kan se Mette Frederiksen svare på nordjydernes spørgsmål i videoen herunder:

Referat:
Fredag svarede statsminister Mette Frederiksen på nordjydernes spørgsmål under et seermøde i Aalborg.